钦定古今图书集成/历象汇编/乾象典/第089卷 > 《忆雪》前人
## 钦定古今图书集成/历象汇编/乾象典/第089卷 > 《忆雪》前人

四年冬，以退居蒲之永乐，渴然有农夫望岁之志，遂作《忆雪》，又作《残雪诗》各一百言，以寄情于游旧。

爱景人方乐，同云候稍愆。徒闻《周雅》什，愿赋《朔风篇》。
欲俟千箱庆，须资六出妍。咏留飞絮后，歌唱落梅前。
庭树思琼蕊，妆楼认粉绵。瑞邀盈尺日，丰待两岐年。
预约延枚酒，虚乘访戴船。映书孤志业，披氅阻神仙。
几向霜阶步，频将月幌褰。玉京应已足，白屋但颙然。